cyanic-selkie/wikianc huggingface dataset:
Forssavisio
Televisiotoiminnan jälkeen
Vuonna 2008 Forssavisio Oy alkoi tuottaa Internet-pohjaisia palveluja ja ICT-konsultointia.
C. S. Forester
Tuotanto
Viimeinen teos, Hornblower ja hänen omatuntonsa, joka sijoittuu päähenkilön laivastouran avainvaiheeseen eli komentajaksi ylentämiseen, jäi kesken kirjailijan kuollessa; se julkaistiin kahdella novellilla täydennettynä.
Funktionaalinen ohjelmointi
Etuja ja haittoja
Haittoihin kuuluu koodin tehottomuus ellei ohjelmointikielen kääntäjä tee erityistoimenpiteitä. Tyypillisesti mukana on jotain imperatiivisen ohjelmoinnin piirteitä kuten -ilmaisu.
NES Classics
NES Classics (Japanissa Famicom Mini Series, Pohjois-Amerikassa Classic NES Series) on Game Boy Advancelle julkaistu sarja Famicomille/Nintendo Entertainment System:lle tehtyjä pelejä. Pelisarja julkaistiin vuoden 2004 aikana osana Famicomin julkaisun 20-vuotisjuhlaa. GBA-pelien lisäksi julkaistiin juhlapainos ulkoisesti NESin käsiohjainta muistuttavasta Game Boy Advance SP:stä.
Penka Stojanova
Bulgarian pääsarjassa Stojanova voitti maan mestaruuden WBC Maritsa Plovdivissa vuosina 1971, 1973 ja 1974 ja muita mitaleja. Hän oli myös ensimmäinen ulkomailla ammatikseen pelannut bulgarialaiskoripalloilija (Roma, 1981–1983). Stojanova kuoli Plovdivissa 69-vuotiaana. Hän oli sairastanut pitkään.
Zinaida Volkova
Elämäkerta
Tammikuusta marraskuuhun 1931 Volkova ja hänen poikansa Vsevolod Volkov asuivat Turkissa Lev Trotskin ja tämän toisen vaimon Natalia Sedovan luona. Turkissa Volkova toivoi lähentyvänsä isänsä kanssa, ja saavansa merkittävän paikan Trotskin johtamasta oppositiopuolueesta. Trotski ei kuitenkaan luottanut tyttäreensä, eikä kertonut hänelle luottamuksellisia poliittisia asioita. Volkova oli kateellinen velipuolelleen Lev Sedoville ja äitipuolelleen Natalia Sedovalle, jotka kuuluivat Trotskin lähipiiriin. Marraskuussa 1931 Volkova matkusti Berliiniin toipuakseen tuberkuloosista. Seva-pojan Volkova jätti isovanhempiensa, Trotskin ja tämän vaimon, hoivaan. Volkova ja Vsevolod menettivät Neuvostoliiton kansalaisuutensa 20. helmikuuta 1932.
Mononukleoosi
Patofysiologia
Mononukleoosin aiheuttaa yleensä Epstein–Barrin virus (EBV) ja harvinaisissa tapauksissa sytomegalovirus. EBV tarttuu pääasiassa syljen välityksellä esimerkiksi limakalvokontaktissa, mistä nimitys "pusutauti". Taudin itämisaika on 30–50 vuorokautta.
Diagnosointi
Mononukleoosin varmistamiseksi voidaan tutkia potilaan verenkuva tai tehdä mononukleoosia tunnistava pikatesti. Epäselvissä tapauksissa voidaan määrittää verestä vasta-aineita Epstein–Barrin virukselle. Kurkkukipuisilta mononukleoosipotilailta tutkitaan yleensä myös nieluviljely, koska usein potilaalla on samanaikaisesti streptokokin aiheuttama nielutulehdus eli angiina.
Shindō Musō-ryū
Samidare
Neljäs varhaisista jō-kata sarjoista.
Okuden / Shiaikuchi
Viides varhaisista jō-kata sarjoista. Katojen esitysjärjestys on peräisin Shimizu Takajilta
Shintō-ryū kenjutsu
Shintō-ryū kenjutsu-harjoittelu muodostuu kahdeksasta pitkän miekan ja neljästä lyhyen miekan katasta. Lajin juuret ulottuvat 1500-luvulle ja Tsukahara Bokudeniin, mutta se on muovaantunut vuosien varrella nimenomaan jōta käyttävien kaartien miekkaharjoittelua tukemaan. Kenjutsun harjoittelu aloitetaan kun oppilas hallitsee Chudan-sarjan.
Kirk Cousins
Kirk Daniel Cousins (s. 19. elokuuta 1988 Barrington, Illinois ) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Minnesota Vikingsiä.
Traktaatti (kirjallisuus)
Lähteet
Tract
Palm Springs (elokuva)
Juoni
Palm Springsin keskushahmo on nuorehko Nyles, joka on kutsuttu tyttöystävänsä Mistyn kanssa tämän sukulaisen Talan häihin. Misty tosin pettää Nylesia, ja heidän suhteensa on muutenkin hatara. Nyles kohtaa häissä morsiamen siskon Sarahin ja he päättävät lähteä harrastamaan seksiä läheiselle aavikolle. Outo saalistaja ampuu Nylesia nuolilla, ja tämä pakenee haavoittuneena luolaan. Sarah seuraa Nylesia luolaan, vaikka Nyles varoittaa häntä: Nyles on joutunut aikasilmukkaan, jossa hän herää joka aamu samaan päivään, marraskuun yhdeksänteen. Sarah joutuu Nylesin mukana samaan silmukkaan.
Sepelhanhi
Levinneisyys
Sepelhanhi pesii pohjoisilla merenrannoilla ja muuttaa Etelä-Suomen yli talvehtimaan. Pohjois-Amerikassa pesii alalaji nigricans, jolla lähes mustat kupeet, Itä-Kanadasta Huippuvuorille vaaleakupeinen alalaji hrota. Euroopan pesimäkanta asustaa Huippuvuorilla (noin 5 000 paria) ja Venäjällä Kaninin niemimaalla. Euroopassa talvehtii noin 320 000 sepelhanhea, joista 300 000 on kotoisin Venäjältä, pääosin Taimyrin niemimaalta. Maailmassa arvioidaan olevan noin 570 000 yksilöä. Sepelhanhi ei pesi Suomessa.
Lisääntyminen
Pesä on maassa, usein lammen rannalla. Sepelhanhi tekee 3–5 munaa, joita naaras hautoo 24–26 päivää. Poikaset ovat pesäpakoisia ja ne ovat lentokykyisiä noin 40 vuorokauden kuluttua kuoriutumisestaan. Parisuhde on monivuotinen, ja pari on hyvin pesäpaikkauskollinen. Sukukypsä 3-vuotiaana.
Mitsubishi Pajero (1999)
Maantiellä Pajero liikkuu takavetoisena. Kun keli huononee ja tulee liukasta voidaan siirtyä nopeaan nelivetoon alle 100 km/h nopeudessa. Pajerossa myös nopean nelivedon voi lukita. Kun mennään kunnon maastoon, laitetaan hidas lukittu neliveto päälle. Silloin auto täytyy pysäyttää kytkemisen ajaksi. Hidas neliveto mahdollistaa suuremman väännön ja tehon jo pienillä nopeuksilla. Elektroninen ajonvakauden ja pidonhallintajärjestelmä toimii kaikissa olosuhteissa. Pidonhallinta siirtää jarrutustehoa luistaviin ja voimaa pitäviin pyöriin. Jarruassistentti hidastaa maastossa vauhtia alamäessä valvomalla moottorijarrutusta ja pyöräkohtaista jarrupainetta. Pajerossa on taka-akselilla 100 % tasauspyörästön lukko, jonka kuljettaja kytkee kojelaudasta. Tätä lukkoa voidaan käyttää alle 12 km/h nopeudessa.
Magnesium
Vaikutukset
Rytmihäiriöiden ja astmakohtausten on tutkimusten mukaan todettu helpottuvan magnesiumruiskeilla.
Urheilu ja krampit
Moni käyttää magnesiumia estääkseen suonenvetoja. Magnesiumin tehoa kramppien hoidossa on kuitenkin tutkittu vain vähän. Tutkimusten mukaan magnesiumin vanhusväestön öisiä lihaskouristuksia ehkäisevä vaikutus on vähäistä. Tutkimuksista saatu näyttö tästä on kohtalaista. Raskaana olevilla naisilla tehdyt kokeet ovat sen sijaan antaneet ristiriitaisia tuloksia.
Saanti ja suositukset
Magnesium imeytyy parhaiten eläinkunnan tuotteista. Etenkin tärkkelyspitoisten kasvikunnan tuotteiden nauttiminen heikentää myös lihassa esiintyvän magnesiumin imeytymistä. Tämä johtuu siitä, että kasvikunnan tuotteissa esiintyvä fytaatti vähentää runsaasti nautittuna jopa 60 prosentilla magnesiumin imeytymistä ja myös oksalaatti heikentää imeytymistä.
Luettelo Suomen virallisen singlelistan ykkösistä vuonna 2001
Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2001.
Uivelo
Koko ja ulkonäkö
Koiraan soidinääni on matala ja kumea, nariseva ”krr-ek”. Naaraan ääni on käheä ”krr”-korina.
Lisääntyminen
vasen|165px|pienoiskuva|Munia. Uivelon pesä on puunkolossa tai pöntössä. Naaras munii 7–10 munaa, joita se hautoo noin 25 vuorokautta. Jos sopivat pesäkolot ovat vähissä, voi uivelo pesiä samassa kolossa telkän kanssa. Uivelo voi myös risteytyä telkän kanssa, mutta risteymät ovat sangen harvinaisia.
Jeff Vogel
Vogelin ohjelmoimista peleistä suosituimmaksi on noussut Exile-pelisarja. Muita Vogelin ohjelmoimia pelejä ovat Avernum-pelisarja ja Geneforge-pelisarja.
Hän on myös julkaissut kotisivullaan muutamia kirjoja, joista tähän mennessä yksi, The Poo Bomb: True Tales of Parental Terror, on julkaistu kirjan muodossa. Tällä hetkellä hän kirjoittaa kirjaansa The Story About the Toddler.
Vahvialan kirkko
Kirkon rakentaminen ja ulkoasu
Vahvialan seurakunnan aloitettua toimintansa 1920, oli sen ensimmäisenä tehtävänä kirkon rakentaminen. Kirkkoa varten oli saatu jo lahjoituksena tontti, jota vielä laajennettiin ostamalla lisämaata. Väliaikaista kirkkoa varten ostettiin Terijoelta suuri kaksikerroksinen hirsirakenteinen huvilarakennus, joka siirrettiin Vahvialaan. Tästä aumakattoisesta huvilarakennuksesta tehtiin rakennusmestari August Kolehmaisen suunnitelmien mukaan kirkko. Kaksikerroksisen huvilan kerrokset yhdistettiin, ja näin saatiin avara kirkkosali. Rakennuksen itäpäähän rakennettiin yksinkertainen nelikulmainen kellotorni vuonna 1922, jonne asennettiin kaksi kirkonkelloa. Kirkon pääsisäänkäynti oli kirkon pitkällä sivulla, jonka yhteyteen rakennettiin pieni eteinen. Lisäksi oli myös sisäänkäynnit kirkon päädyissä. Kirkkorakennusta kiersivät ikkunarivit kahdessa kerroksessa. Katon etureunassa oli myös kattoikkunoita ja katon keskellä pieni tornimainen rakennelma. Huolimatta muutostöistä ei rakennus oikein näyttänyt kirkolta.
Stefan Dragutin
Stefan Dragutin (, noin 1244 – 1316) oli keskiaikainen Serbian kuningas, joka toimi kuninkaana vuodet 1276–1282. Hän kuului Nemanjić-hallitsijasukuun.
Imre Kertész
Imre Kertész (9. marraskuuta 1929 Budapest – 31. maaliskuuta 2016 Budapest) oli unkarilainen kirjailija, joka sai Nobelin kirjallisuuspalkinnon vuonna 2002. Kertészin useimmat kirjat käsittelevät joko elämää keskitysleireillä tai keskitysleirikokemusten vaikutusta myöhemmissä elämänvaiheissa.
Kertész syntyi juutalaiseen perheeseen Budapestissä. Keväällä 1944 hänet pakkosiirrettiin 7 000 muun unkarinjuutalaisen kanssa Auschwitziin ja muutaman kuukauden kuluttua edelleen Buchenwaldiin. Keväällä 1945 liittoutuneet vapauttivat keskitysleirin ja Kertész palasi Unkariin, missä hän työskenteli toimittajana vuoteen 1951. Suoritettuaan kaksivuotisen asepalveluksen Kertész toimi kääntäjänä. Hän käänsi unkariksi muiden muassa Nietzschen, Hofmannsthalin, Schnitzlerin, Freudin, Wittgensteinin ja Canettin teoksia.
Manuae
James Cook näki Manuaen ensimmäisenä eurooppalaisena vuonna 1773. Kun lähetyssaarnaaja John Williams saapui Manuaelle vuonna 1823, saarella oli vielä noin 60 asukasta. Saari on ollut asumaton 1820-luvun lopulta lähtien. 1890-1900-luvuilla Manuaeta käytettiin lyhyen aikaa vankilasaarena.
Isokoskelo
Koko ja ulkonäkö
Vanhin suomalainen rengastettu isokoskelo on ollut 12 vuotta 6 kuukautta 13 päivää vanha. Euroopan vanhin oli sveitsiläinen 14 vuotta ja 10 kuukautta vanha isokoskelo.
Lisääntyminen
pienoiskuva|Isokoskelonaaras ja poikasia pienoiskuva|Isokoskelon munia|alt= Pesii puunkolossa, rakennuksen tai kiven alla, katajikossa tai pöntössä. Naaras munii toukokuussa 8–12 kellahtavaa munaa ja hautoo niitä 32–35 vuorokautta. Poikaset kuoriutuvat lähes samanaikaisesti ja seuraavat heti emoaan lähimpään vesistöön, joka saattaa olla jopa kilometrin päässä pesästä. Isokoskelo puolustaa poikuettaan moniin muihin vesilintuihin verrattuna sangen tehokkaasti, ja se kantaa pieniä poikasia selässään, joskus useitakin samaan aikaan.
Lämpöpumppu
Toimintaperiaate
Kompressori (4) muodostaa imupuolelle (3) riittävän matalapaineen. Kylmäaine höyrystyy kylmäaineen kiehumispisteen alittaessa lämmönvaihtimessa vallitsevan lämpötilan. Matalapainepuolen lämmönvaihdinta kutsutaan höyrystimeksi. Ilmiö on sama kuin veden kiehumispisteen aleneminen vuoristo-olosuhteissa. Mitä matalampi paine, sitä alhaisempi on kiehumispisteen lämpötila. Höyrystyminen sitoo energiaa aiheuttaen jäähtymistä.
COP-luku
Lämmityskäytössä laitteiston tärkein vaatimus on, että prosessi tuottaa enemmän lämpöä watteina kuin mitä kompressori kuluttaa sähköä watteina. Tällöin puhutaan lämpökertoimesta (engl. COP=coefficient of performance). Sillä tarkoitetaan siirretyn lämpömäärän suhdetta käytettyyn työhön:
jossa TH on lämmitettävän huoneen tai muun tilan tarkoitettu absoluuttinen lämpötila ja TC sen ympäristön absoluuttinen lämpötila, josta lämpö otetaan. Esimerkiksi jos ulkolämpötila on 0 °C eli 273 K ja sisätilat aiotaan lämmittää 22 °C:n eli 295 kelvinin lämpötilaan, lämpöpumpun lämpökerroin voi olla enintään
Florida
Luonto
Vuonna 1996 Evergladesin suoalueelle putosi Miamista lähtenyt lentokone, jonka mukana kuoli 109 matkustajaa. Tuolloin alligaattorit piirittivät uponnutta konetta, eivätkä sukeltajat päässeet koneen hylylle ja tarkistamaan mahdollisia eloonjääneitä.
Hallinto ja politiikka
Floridan lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 40 jäsentä, alahuoneessa eli edustajainkokouksessa on 120 jäsentä. Alahuoneen jäsenet valitaan kahdeksi vuodeksi, senaattorit neljäksi vuodeksi kerrallaan. Sama henkilö voi olla tehtävässä korkeintaan kahdeksan vuotta.
Osavaltio on jaettu 67 piirikuntaan.
Nähtävyydet ja vapaa-aika
Orlandosta noin 65 kilometriä itään sijaitsee Kennedy Space Center -avaruuskeskus. Turisteille on rakennettu oma alueensa, jossa voi tutustua Nasan ja avaruustoiminnan eri osa-alueisiin. Lisämaksusta on mahdollisuus päästä erilaisille kiertoajeluille lähemmäs muun muassa laukaisualustoja.
Floridassa sijaitsee myös mikrovaltio Conchin tasavalta, joka painoi eräässä vaiheessa oman valuuttansa ja asetti rajatarkastusaseman, tosin vain lyhyeksi ajaksi, protestoidakseen hyljeksittyä asemaansa.
Granaatti
Pyrooppi
pienoiskuva|Viistehiottu pyrooppikide Pyrooppi on magnesiumalumiinisilikaatti, jonka kemiallinen kaava on Mg3Al2(SiO4)3. Sen väri vaihtelee syvän karmiininpunaisesta lähes mustaan. Pyroopin nimi juontuu kreikan kielen 'tulen kaltaista' tarkoittavasta sanasta. Läpinäkyviä pyrooppikiteitä käytetään usein jalokivinä. Pyrooppia esiintyy erityisesti serpentiniiteissä ja peridotiiteissa. Rodoliitti on lilanpunainen granaatti, joka koostuu pyroopista ja almandiinista suhteessa 2:1.
Tukkakoskelo
Levinneisyys
Tukkakoskelo pesii lähinnä järvi- ja jokivarsilla Pohjois-Amerikassa, Grönlannissa, Euroopassa ja Aasiassa. Suomessa tukkakoskeloita tavataan sekä merialueella että sisämaan vesistöissä. Pohjanmaalla ja Lapissa se on yleisempi kuin isokoskelo. Tukkakoskelon pesimäkanta Suomessa käsittää 30 000 paria. Pohjoismaiden ja Siperian linnut talvehtivat etelämpänä, amerikkalaiset linnut muuttavat rannikolle. Euroopassa pesii 60 000 – 85 000 paria, joista 2 150 paria Britanniassa. Venäjän kanta on 5 000 – 10 000 paria.
Meiji (keisari)
Meijin valtakauden tärkeisiin tapahtumiin lukeutuivat Japanin länsimaistamisen aloittanut Viiden artiklan vala vuonna 1868, feodalismin lopettaminen, modernin koulutusjärjestelmän luominen, Meiji-perustuslain käyttöönotto vuonna 1890, Japanin parlamentin avaaminen ja lopulta sodat Kiinaa ja Venäjää vastaan. Keisari Meiji oli itse esikuva sille, miten länsimaisia keksintöjä haluttiin omaksua osaksi japanilaista kulttuuria: hän ”käytti länsimaisia vaatteita ja söi länsimaista ruokaa, mutta kirjoitti samalla elämänsä aikana 100 000 perinteistä japanilaista runoa”.
Tähdet, tähdet (televisiosarja)
2. tuotantokausi
Ensimmäisen kauden tapaan juontajana toimi Mikko Leppilampi ja tuomareina Juhani Merimaa sekä Maria Veitola. Kaudella kilpaili kymmenen artistia: Mira Luoti, Waltteri Torikka, Markku Aro, Krista Siegfrids, Roope Salminen, Laura Voutilainen, Arja Koriseva, Jesse Kaikuranta, Jarkko Ahola sekä Anette Olzon.
3. tuotantokausi
Huhtikuussa 2016 tiedotettiin ohjelman jatkuvan kolmannelle tuotantokaudella syksyllä 2016. Mikko Leppilampi jatkaa ohjelman juontajana, samoin tuomarit Maria Veitola ja Juhani Merimaa. Kaudella kilpailevat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin. Kauden ensimmäinen jakso esitettiin 2. lokakuuta 2016.
4. tuotantokausi
Yleisöäänestyksessä kauden voittajaksi äänestettiin Elias Kaskinen. Hän sai 54 prosenttia annetuista äänistä. Finaalijaksoa seurasi MTV3-kanavalla 602 000 katsojaa.
5. tuotantokausi
MTV tiedotti marraskuussa 2018 ohjelman viidennen tuotantokauden alkavan helmikuussa 2019. Juontajana jatkoi Mikko Leppilampi ja Ismo Heikkilä aloitti ohjelmassa kolmantena vakiotuomarina Maria Veitolan ja Juhani Merimaan ohella. Kauden kilpailijat olivat Ressu Redford, Petra, Jon-Jon Geitel, Heidi Kyrö, Samae Koskinen, Ilta, Kyösti Mäkimattila, Aurora, Jussi Rainio ja Jonna Geagea.
Geneviève Lantelme
Geneviève Lantelme, syntyjään Mathilde Claire Fossey (20. toukokuuta 1883 - 24./25. heinäkuuta 1911), oli ranskalainen näyttelijä, muoti-ikoni, rakastajatar ja Belle époque -ajan kuuluisuuksia.
Elämänvaiheita
Kahta vuotta myöhemmin Lantelme oli purjehtimassa yhdessä miehensä kanssa. Heinäkuun 24. - 25. päivän välisenä yönä Lantelme katosi. Muutamaa päivää myöhemmin hänen ruumiinsa löytyi Rein- joesta. Virallisen tutkimuksen mukaan hän oli pudonnut veneestä ja hukkunut. Hänen väitettiin olleen tuolloin kokaiinin vaikutuksen alainen. Sitkeästi elänyt aikalaishuhu väitti, että Edwards olisi surmannut vaimonsa.
Andy Lau
Andy Lau Tak-wah (s. 27. syyskuuta 1961) on hongkongilainen poplaulaja, näyttelijä ja elokuvatuottaja. Hän aloitti uransa esittelemällä TVB:n Hunting-ohjelmassa vuonna 1982.
Montségur
Montségur on kunta Ranskan eteläosassa Ariègen departementissa Oksitanian alueella. Se sijaitsee noin 46 kilometriä Pamiersin kaupungista kaakkoon.
Australian avoin tennisturnaus
thumb|Entisen huippupelaajan mukaan nimetty [[Margaret Court -areena – käynnissä ottelu Nieminen-Kafelnikov.]] Australian avoin tennisturnaus (the Australian Open) on ensimmäinen tenniskauden neljästä Grand Slam -turnauksesta.
Hizb al-Tahrir
2000-luvun ensimmäisen vuosikymmenen puolenvälin jälkeen Hizb al-Tahrir on laajentanut toimintaansa Lähi-idässä, Libanonissa, Jordaniassa ja palestiinalaisalueilla. Israelin turvallisuuspalvelun mukaan sillä on Itä-Jerusalemissa noin 1000 aktivistia. He järjestävät mielenosoituksia ja kokouksia ja kilpailevat Hamasin kanssa. Hizb al-Tahrir kehotti boikotoimaan palestiinalaishallinnon vaaleja, joihin Hamas osallistui.
Mannerheimin patsas
Lisäksi Vaasan kaupungintalossa on sisätiloissa vuonna 1990 paljastettu kopio Helsingin ratsastajapatsaasta, Sveitsin Montreux'ssä ei-esittävä Mannerheimin muistomerkki vuodelta 1955 ja Mannerheimin syntymäpaikan, Louhisaaren kartanon, pihalla Askaisissa muotokuvamedaljongilla varustettu Mannerheimin muistopaasi vuodelta 1982. Tuusulan Lottamuseon pihalla on Tukiaisen suunnittelema Mannerheimin rintakuva.
Maserati Bora
Tekniikka
Autossa on itsekantava teräskori ja teräsputkirunko. Ensimmäisenä maantieajoon tarkoitettuna Maseratina sen joka pyörä on erillisjousitettu kierrejousin ja teleskooppi-iskunvaimentimin. Citroënin korkeapainehydrauliikkaa käytettiin jarruissa, ohjauksen tehostamisessa, läppävaloissa, ohjauspyörän säätämisessä, kytkimessä ja säädettävissä polkimissa.
MTV (yritys)
MTV:hen kuuluvat maksuttomat tv-kanavat MTV3, MTV Sub ja MTV Ava, C More -maksu-tv-kanavat sekä maksutta katsottavaksi ohjelmat tarjoava MTV Katsomo ja ajankohtaiset uutiset monikanavaisesti välittävä MTV Uutiset. Lisäksi MTV Oy järjestää tv- ja media-alan TV & MEDIA -ohjelmakokonaisuuden (vuonna 2022 nimellä SuomiAreena Goes Media) ja toteuttaa Suomen suurimman yhteiskunnallisen festivaalin SuomiAreenan yhteistyössä Porin kaupungin kanssa vuosittain.
Uudet toimitilat
Vuonna 2020 rakennusliike Skanska osti Ilmalan ”Pöllölaakson” alueen. Yhtiö aikoo purkaa MTV:n rakennukset ja rakentaa tilalle asuintaloja.
MTVuutiset.fi
thumb|Kuvakaappaus MTV.fi -palvelusta. MTVuutiset.fi (aiemmin MTV3.fi ja MTV.fi) on MTV:n uutispalvelu, joka tarjoaa uutis- ja ajankohtaispalveluja.
Berliinin metro
pienoiskuva|Sisäänkäynti [[Viktoria-Luise-Platzin metroasemalle linjalla U4.]]
Asemat ja palvelut
pienoiskuva|left|[[Alexanderplatzin metroasema linjalla U8 ennen muutoksia vuonna 2004.]] pienoiskuva|[[Hermannplatzin metroasema linjalla U7.]] pienoiskuva|Sisäänkäynti [[Wittenbergplatzin metroasemalle.]] pienoiskuva|[[Nollendorfplatzin metroaseman lasikupoli.]]
Kleinprofil
Schönebergin metro liitettiin muuhun verkostoon vuonna 1926. Koska yhdistämistä oli suunniteltu alusta asti, olivat junat yhteensopivia pääverkon kanssa. Vuosien 1928 ja 1929 välillä uudet A-II junat otettiin käyttöön. Näissä junissa oli vain kolme ikkunaa ja kaksi liukuovea. Junia kutsuttiin Ammanullah-vaunuiksi, koska Afganistanin kuningas Amanullah Khan oli luultavasti ohjannut A-II-junaa Berliinin vierailullaan 1928.
pienoiskuva|left|A3L71-tyypin juna.
Toisen maailmansodan jälkeen tarvittiin uusi erä junia, koska vanhat olivat kärsineet sodassa suuria vahinkoja. Tällöin suunniteltiin uusi A3-tyyppi, joka perustui Großprofilin DL-junatyyppiin. Tätä mallia valmistettiin kolme erää vuosina 1960–1961, 1964 ja 1966. Teräsrakenteisina nämä junat tarvitsivat huomattavasti virtaa. Tämän vuoksi A3L-tyyppi, joka valmistettiin alumiinista, suunniteltiin. Vuonna 1982 mallia muutettiin hieman A3L82-tyypiksi, joka pidettiin yhteensopivana vanhempien vaunujen kanssa.
Großprofil
pienoiskuva|A3L92-tyypin juna.
Ensimmäiset CIV-vaunut toimitettiin vuonna 1930. Alumiinia käytettiin ensi kertaa rakennusmateriaalina. Tämä vähensi vaunujen massaa 12 %. Neuvostomiehittäjät ryöstivät CIV-vaunuja ja joitakin CII- ja CIII-junia vuonna 1945. Junat kuljetettiin Moskovaan, ja niitä käytettiin Moskovan metrossa vuoteen 1966.
Grunewaldin pää- ja huoltovarikko
Grunewaldin varikko on ainoa Kleinprofil-varikko lukuun ottamatta Hw Seestraßea, joka on Großprofil-varikko, jota myös Kleinprofil-junat käyttävät. Grunewald avattiin 21. tammikuuta 1913, ja se on nykyisin aivan Olympia-Stadionin metroaseman vieressä. Vuonna 1913 varikolle rakennettiin yksi huoltorakennus. Seuraavina vuosina varikolle lisättiin kolme rakennusta: Halle II (1924–1925), Halle III (1926) ja Halle IV (1927). Toisessa maailmansodassa suuri osa varikosta paloi ilmahyökkäyksessä 3. syyskuuta 1943. Korjaukset valmistuivat vuonna 1950 muun metroverkon ohessa. Berliinin metron termistössä varikkoa kutsutaan nimillä Bw Gru ja Hw Gru.
Britz-Südin huoltovarikko
Großprofil-linjojen lisääntyessä Länsi-Berliinissä tarvittiin uutta varikkoa. U7:n Rudowin laajennuksen yhteydessä rakennettiin Britz-Südin varikko. Työt aloitettiin 1969 ja varikko oli valmis vuonna 1971. Varikolle varattiin suuri 100 000 neliömetrin alue tulevaisuuden mahdollisia laajennuksia ajatellen. Vuonna 1988 valmistui laajennusrakennus huoltotyöpajalle. Nykyisin tämä on metron uusin ja modernein varikko. Varikon lyhenne on Bw Britz.
Hylätyt asemat ja tunnelit
Berliinissä on useita asemia, jotka rakennettiin suunnitelluille linjoille, joita ei sittemmin rakennettukaan liikennetarpeiden muuttuessa. Esimerkiksi Weißenseessa on sinne suunnitellulle linjalle rakennettu asema, ja Potsdamer Platzilla on käytössä olevan aseman lisäksi käyttämätön asema suunniteltua linjaa varten. Suunnitellun linjan rakentaminen on hyvin epätodennäköistä, joten asema tullaan muuttamaan erinäisille tapahtumille sopivaksi.
Viisi asemaa, Rathaus Steglitz, Schloßstraße, Walther-Schreiber-Platz, Innsbrucker Platz ja Kleistpark, rakennettiin suunnitellulle U10-linjalle. Kleistparkin asemasta on tehty BVG:n toimistotiloja. Muut asemat ovat tyhjillään ja suljettuna yleisöltä.
Tunneli, joka aikanaan yhdisti U4:n Otzenstraßen työpajalle, on yhä olemassa. Maanpäälliset raiteet Innsbrucker Platzin asemalta purettiin moottoritietunnelin tieltä 1970-luvulla – kuitenkin tunneliin, joka johtaa Eisackstraßelle, pääsee noin 270 metrin matkan entiseen risteykseen, josta pääsi Schönebergin linjan työpajalle.
Tulevat laajennukset
Hauptstadtvertragissa, joka listaa kaikki Berliinin metrossa tarvittavat muutokset, olemattomia laajennuksia ei luultavasti tule, koska Berliinin taloustilanne on heikko ja väkiluvun kasvu pysähtynyt. Lisäksi U-Bahn ja S-Bahn kilpailevat rakennusvaroista. Yhdistymisen jälkeisen rakennusbuumin jälkeen ajatellaan, että verkkoa ei tarvitse laajentaa, kun se on riittävä. Nykyiset ehdotukset keskittyvät järjestelmän parantamiseen, kuten Warschauer Straßen metroaseman siirtäminen samannimisen S-Bahn-aseman tuntumaan. Järjestelmä tarvitsee myös kunnostusta. Lähitulevaisuudessa rata uusitaan Gleisdreieckin ja Potsdamer Platzin välillä U2:lla, Jannowitzbrücken sillalta U8:lla ja U1:n korotetulla radalla Kreuzbergissä.
Planned Parenthood vastaan Casey
Alemmat oikeusasteet
Pennsylvanian itäisen piirin oikeus antoi elokuussa 1990 päätöksensä, jonka mukaan kaikki Pennsylvanian uuden lain kohdat olivat perustuslain vastaisia.
Luettelo Yukonin asutuskeskuksista
Luettelo Yukonin asutuskeskuksista kattaa kaikki Kanadan territorion Yukonin asutuskeskukset. Yukonissa on kahdeksan kuntaa, mutta yhteensä 32 asutuskeskusta. Näiden lisäksi Statistics Canada on määritellyt Yukoniin neljä laajaa haja-asutusaluetta tilastointia varten.
Lasse Pihlajamaa
Sävellystuotanto
Pihlajamaa sekoitti sävellyksiinsä jo varhain myös ulkomaisia vaikutteita ja tyylilajeja, joista tärkeimpiä lienevät argentiinalainen tango ja ranskalainen musette. Tangosävellyksistä tärkeimpiä ovat Hanurini kertoo Argentiinasta, Kuhertelevat hanurit, Revontulten alla sekä Pikku ystävä, jotka ovat suomalaisessa tangomaisemassa varsin omaleimaisia teoksia. Musettevalsseista tunnetuimpia ovat Pariisin pyörteissä, Pariisi yöllä, Pääskyset sekä Utupilviä. Ulkomaisia vaikutteita on selkeästi nähtävissä myös teoksissa Romanialainen rapsodia sekä Mustalaisinspiraatio. Suomalaista perinnettä enemmän myötäilevät polkat, jenkat sekä masurkat kuvastavat synnyinseudun pelimanniperinteitä. Kansanomaisuudestaan huolimatta ne ovat soittajalle usein teknisesti varsin vaativia.
Pihlajamaan suosituimpia sävellyksiä lienee valssi ”Nuoruusmuistoja”, johon hän teki myös sanoituksen. Hän levytti valssin itse vuonna 1961, ja ensimmäisinä laulajina sen tallensivat Erkki Junkkarinen vuonna 1976 ja Vilho Vartiainen vuonna 1978. Harmonikalla sen ovat Pihlajamaan itsensä lisäksi levyttäneet mm. Esko Könönen, Jorma Juselius ja Taito Vainio. Sävellystyö jatkui aina 1990-luvun lopulle saakka. Monia teoksia kantaesitettiin muun muassa Sata-Häme soi -juhlien konserteissa.
Kriittinen pedagogiikka
Kriittinen pedagogiikka on monitahoinen yhteiskunta- ja kasvatustieteellinen teoriaperinne. Se tarkastelee tiedon, yksilöiden, yhteisöjen ja erilaisten yhteiskunnallisten laitosten kuten kodin, koulun ja vertaisryhmien yhteiskunnallista järjestäytymistä ja poliittisuutta ja näiden vaikutusta ihmismieleen ja yhteiskunnalliseen toimintaan, sekä pyrkii paitsi selittämään ja ymmärtämään yhteiskunnallisia ilmiöitä myös lisäämään ihmisten mahdollisuuksia toimia yhteiskunnallisen tasavertaisuuden ja oikeudenmukaisuuden puolesta. Kriittisessä pedagogiikassa korostetaan paitsi kasvatuksen ja yhteiskunnan kriittistä erittelyä ja moraalista arviointia, myös sellaisten ajattelu- ja toimintavälineiden kehittelytyötä, joilla voidaan kyseenalaistaa vakiintuneita oletuksia ja liittyä mukaan maailman muuttamiseen.
Kriittisen pedagogiikan teoria
Eurooppalaisen kriittisen kasvatustieteen juuret ovat ennen kaikkea Karl Marxin ja Frankfurtin koulukunnan - Theodor Adornon ja Max Horkheimerin, Erich Frommin ja Jürgen Habermasin - tuotannossa. Vaikutteita on otettu myös ranskalaisfilosofi Michel Foucault'ta, erityisesti teoksista Tarkkailla ja rangaista, Seksuaalisuuden historia ja Tiedon arkeologia.
Nukleaatio
Homogeeninen nukleaatio
Homogeenisessa nukleaatiossa uusi pisara syntyy suoraan höyrystä. Höyryssä voi olla useampia yhdisteitä, jolloin nukleaatio voi olla yksi-, kaksi- tai kolmekomponenttista. Jotta pisaroita voisi muodostua homogeenisesti nukleoitumalla puhtaasta aineesta, tarvitaan korkea ylikyllästystila. Sen sijaan kaasuseoksissa yksittäisten komponenttien ei tarvitse välttämättä olla lähelläkään kyllästymispistettä, jotta homogeenistä nukleaatiota esiintyisi. Monikomponenttista homogeenista nukleaatiota sen sijaan pidetään merkittävänä aerosolin syntymekanismina luonnossa. Ilmakehätieteissä tärkeimpiä nukleoituvia seoksia ovat vesi–rikkihappo- sekä vesi–ammoniakki–rikkihapposeokset. Teoreettisten ja laboratoriotutkimusten osalta eräs eniten tutkituista nukleoituvista seoksista on vesi–etanoli-systeemi. Ilmakehässä yksikomponenttista homogeenista nukleaatiota ei havaita, sillä se vaatisi 300–800 prosentin suhteellisen kosteuden.
Demeyn metroasema
Vuonna 1977 avattu asema oli linjan pääteasema vuoteen 1985, jolloin linjaa jatkettiin Herrmann-Debroux’n asemalle.
Ferrari 512 BB
Ferrari 512BBi (1981–1984)
Vuonna 1981 esiteltiin 512BBi-malli, jossa oli Bosch K-Jetronic polttoaineenruiskutus. Tehot pysyivät samana mutta päästöt alenivat. 512BBi-autoja valmistettiin yhteensä 1.007 kpl.
Musta laatikko
Junissa
Suomessa vetureissa ja moottorivaunuissa on ollut musta laatikko 1990-luvun alkupuolelta asti. Ensimmäiset mustien laatikkojen asennukset rautatiekalustoon tehtiin vuonna 1992. Musta laatikko tallentaa muun muassa junan tehonsäädön ja jarrujen käytön.
Punapistetähtäin
Muita hyviä puolia ovat vapaa näkökenttä ja tähtäimen mielivaltainen sijoittamisetäisyys silmästä. Sekä se, ettei parallaksivirhettä ole. Punapistetähtäin on myös erittäin pienikokoinen ja kevyt, ja sen iskunkestävyys on kiikaritähtäintä huomattavasti parempi. Vedenpitävyys on joissain malleissa rajoittava tekijä, mutta varsinkaan sotilasmallit eivät tästä ongelmasta kärsi.
Heikki Tuomela
Heikki Matteus Tuomela (21. syyskuuta 1922 Helsinki – 14. joulukuuta 1991 Helsinki) oli suomalainen taidemaalari. Hänen tunnetuimpiin töihinsä kuuluvat Kuumat löylyt (1985–1986) sekä Naamiaiset (1989), joka kuuluu Eduskunnan kokoelmiin. Tuomela kuvaa ekspressiivisen rosoisesti laitapuolen elämää.
Henkilöhistoria
Tuomela työskenteli maalaamisen ohessa postissa 1960-luvun lopulle saakka. Ennen 1960-lukua hänellä ei ollut omaa ateljeeta eikä perheen pienessä asunnossa ollut tilaa maalata. Vuonna 1961 Tuomela hankki pienen työtilan Pasilasta ja 1970-luvulla ullakkohuoneiston Munkkivuoresta. Myöhemmin hän työskenteli kerrostaloyksiössä Alppilassa. Tuomelan ensimmäinen yksityisnäyttelynsä oli vuonna 1961 Artegraficassa, Helsingissä.
Teokset näyttelyissä ja kokoelmissa
Keväällä 1990 Tuomelalla oli näyttely Helsingissä Galleria Sculptorissa ja syksyllä 1991 hänen elämäntyötään 1954–1990 esiteltiin Rovaniemen taidemuseossa. Tuomela oli läsnä avajaisissa, mutta kuoli muutaman päivän kuluttua munuaissairauteen. Näyttely siirtyi Rovaniemeltä Helsinkiin Amos Andersonin taidemuseoon ja vuonna 1992 Turun Wäinö Aaltosen museoon ja Keravan taidemuseoon. Muistonäyttely pidettiin Taidesalongissa Helsingissä syksyllä 1996. Tuomelan teoksia on muun muassa Kiasman, Amos Andersonin taidemuseon, Aineen taidemuseon, Helsingin taidemuseon, Helsingin kaupunginmuseon, Joensuun taidemuseon, Lahden taidemuseon, Keravan taidemuseon, Kajaanin taidemuseon, Kuopion taidemuseon, Wäinö Aaltosen museon ja Rovaniemen taidemuseon kokoelmissa.
Carnage (sarjakuvahahmo)
Vuonna 2009 IGN-sivuston laatimalla kaikkien aikojen sarjakuvarikollisten listalla Carnage oli 90.
Historia
Symbiootti pakeni lopulta ja palasi isäntänsä luokse, vain joutuakseen Venomin syömäksi jolloin Kasady jäi voimattomaksi. Mutta juuri kun maailma luuli Carnagen olevan lopullisesti mennyttä, Kasady pakeni taas Ravencroftista – kaukaisen äänen houkuttelemana Negatiiviselle vyöhykkeelle. Ääni kuului toiselle symbiootille. Vaikka olento ei ollut sama kuin Kasadyn aiempi loinen, se oli aivan yhtä tappava. Jälleen yhdessä itseään pahemman olennon kanssa Kasady taisteli Hämähäkkimiestä ja Blastaaria vastaan. Vaikka hänet vangittiin, kuolettava Carnage oli jälleen löytänyt tiensä takaisin maailmaan.
Ultimate Carnage
Koe epäonnistui, ja kokeesta syntyi Carnage. Carnage alkoi "syödä" ihmisiä, jotta hänestä tulisi Peterin näköinen. Uhreja olivat muun muassa Gwen Stacy. Hämähäkkimies onnistui kukistamaan Carnagen, kun siitä tuli valmis. Peter kuitenkin päätti lopettaa Hämähäkkimiehen tarun.
Raitakillinen
Levinneisyys ja elintavat
Raitakillinen luokitellaan äärimmäisen uhanalaiseksi. Suurin uhka kannalle on lähde-elinympäristön häviäminen vedenoton vuoksi ja useat alueen lähteistä ovat kuivuneet. Myös vieraslajit ovat uhka.
Via Appia
Tien synty
Tie oli tehty kovasta basalttisesta laavakivestä, jota sai lähiseudulta. Sen leveys oli 15 jalkaa. Kuten muillakin suurilla teillä, myös Via Appian varrella oli mailipylväitä, joista näki etäisyyden seuraavaan kaupunkiin. Pylväitä oli yhden roomalaisen mailin (mille passus, n. metriä) välein. Tien varhaisin löydetty mailipylväs on noin vuodelta 250 eaa.
Kuten suurin osa muistakin valtateistä, Via Appiankin rakennuttamisen perimmäinen tarkoitus oli taata Rooman armeijoille mahdollisuus nopeaan siirtymiseen vasta valloitetuilla alueilla. Via Appiaa käyttivät niin legioonalaiset, kauppiaat kuin cursus publicuksen eli Rooman ”postilaitoksen” lähetitkin. Spartacuksen epäonnistuneen orjakapinan seurauksena vuonna 71 eaa. Rooman kuuluisimman tien varrelle ristiinnaulittiin noin orjaa.
Nykytila
Nykyään antiikin aikaista Via Appiaa (Via Appia Antica) on jäljellä noin 15 kilometrin pituinen osuus, joka alkaa Aurelianuksen muurien Porta San Sebastianolta kaakkoon Rooman Colosseumilta. Tie on nykyisin ilmainen turistinähtävyys. Sen ensimmäiset 5 kilometriä ovat vilkkaasti moottoriajoneuvojen käytössä, mutta siitä eteenpäin liikenne on vähäistä, ja raunioita voi ihastella jalkaisin tai pyöräillen suhteellinen turvallisesti. Tämänkin osuuden jälkeen Via Appian suora linjaus erottuu maastossa pitkälle, ja usein sen paikalla kulkee nykyinen tie. Via Appian jäänteet ovat olleet ehdolla Unescon maailmanperintöluetteloon vuodesta 2006.
Reitti
Via Appia kulki Latium et Campanian ja Apulia et Calabrian alueilla. Sen pääosuus kulki Roomasta Capuaan. Capuasta tie kulki edelleen Beneventumiin, josta se jatkui Brundisiumiin alun perin Venusian ja Tarentumin kautta. Myöhemmin tien osaksi luettiin Via Trajana, joka kulki Beneventumista Brundisiumiin helpompaa tietä Canusiumin ja Bariumin kautta. Eräänlainen Via Appian jatke oli myös Via Popilia, joka kulki Capuasta Italian ”saappaankärjen” Rhegiumiin Nucerian kautta.
Roomasta Capuaan
Bovillaesta Ariciaan
Mustalintu
Levinneisyys
Mustalinnun lisääntymisaluetta ovat Euroopan ja Aasian pohjoisimmat osat. Se talvehtii Euroopan länsiosissa ja Luoteis-Afrikan rannikolla. Sen maailmanlaajuiseksi kannaksi arvioidaan 1,6 miljoonaa yksilöä. Maailmanlaajuisesti mustalintu on luokiteltu elinvoimaiseksi.
Via Appia
Roomasta Capuaan
Liriksen ylitettyään tie jatkoi Tyrrhenanmeren rannalla olleeseen Sinuessaan, jonka jälkeen se kääntyi itään eli sisämaahan päin kohti Capuaa. Casilinumissa kolme mailia ennen Capuaa Via Appia yhdistyi Via Latinan kanssa ja ylitti Vulturnus (nyk. Volturno) -joen. Kokonaisetäisyydeksi Roomasta Capuaan tulee 132 mailia, tai pelkästään Itinerarium Antonini Augustia seuraamalla 131 mailia.
Formula 3000 -kausi 2004
Kauden mestaruuden voitti italialainen Vitantonio Liuzzi. Toiseksi sijoittui italialainen Enrico Toccacelo ja kolmanneksi hollantilainen Robert Doornbos.
Bauer Turnaus
Bauer-turnaus 2018
Otteluiden Tulokset
Zlatna ribka
Zlatna ribka bulgarialaisen pop-folk -laulaja Kamelijan toine studioalbumi. Se julkaistiin vuonna 1999 levymerkillä Payner.
Marija Atanasova
Elämä
Atanasova jäi eläkkeelle lentäjän tehtävistä vuonna 1974. Bulgarian lainsäädännössä määrättiin tuolloin miespuolisten lentäjien eläkeiäksi 45 vuotta, mutta koska naisia varten ei ollut laadittu erillisiä rajoituksia, Atanasova eläköityi vasta 48-vuotiaana. Lentämisen lopetettuaan hän työskenteli Balkan Bulgarian Airlinesin edustajana Amsterdamissa neljän vuoden ajan. Hän kieltäytyi toisesta tarjotusta nelivuotiskaudesta, koska ei pitänyt Amsterdamin ilmastosta.
Maserati Ghibli
Maserati Ghibli on 2-ovinen ja 2-paikkainen coupe, jonka Maserati esitteli vuonna 1966 Torinon autonäyttelyssä. V8-moottorinen Ghibli oli suosituin Maserati sen jälkeen kun yritys vetäytyi kilvanajosta 1950-luvulla. Ghibliä myytiin enemmän kuin kahta sen suurimpaa kilpailijaa Ferrari Daytonaa ja Lamborghini Miuraa. Ghiblin teräskorin muotoili Giorgetto Giugiaro. Giugiaro, joka nykyään johtaa omaa ItalDesign yritystään, oli tuolloin Ghian palveluksessa.
Ghibli II
Ghibli herätettiin uudelleen henkiin vuonna 1992, jolloin julkaistiin Ghibli II (Tipo 336). Ghibli II:ssa oli päivitetyt Maserati Biturbo moottorit: 2,0-litrainen V6, ja a 2,8-litrainen V6.
Eero Böök
thumb|Eero Böök vuonna 1934. Eero Einar Böök (9. helmikuuta 1910 Helsinki – 7. tammikuuta 1990 Helsinki ) oli yksi Suomen menestyksekkäimmistä shakinpelaajista.
Yksityiselämä
Eero Böökin isä Einar Böök oli suomalaisen sosiaalipolitiikan kehittäjä, joka toimi muun muassa sosiaalihallituksen ylitirehtöörinä ja sosiaaliministerinä.
Japaninhemlokki
Japaninhemlokki (Tsuga diversifolia) on mäntykasvien (Pinaceae) heimoon kuuluva havupuu, joka kasvaa luonnonvaraisena Japanin vuoristoalueilla. Neulasten alapinnalla on kaksi valkoista ilmarakojuovaa.
Johanneksenkirkko (Helsinki)
Historia
Kirkko restauroitiin sen satavuotisjuhlia varten ja silloin vanhasta koristemaalauskerroksesta paljastettiin osa yleisölehterin seinään. Kirkko vaurioitui Helsingin suurpommituksissa helmikuussa 1944; muun muassa useita ikkunoita särkyi.
Johanneksenkirkko fiktiossa
Johanneksenkirkko on ollut monen kotimaisen televisio- ja elokuvatuotannon kuvauspaikka. Tunnetuin on Yle TV1:n draamasarja Kotikatu (1995–2012), joka sijoittui alkuaikoinaan kirkon ympäristöön, ja kirkko toimi yhtenä sarjan henkilöitä yhdistävänä tekijänä.
Pyhä Abibas
Pyhä Abibas (myös Abibo tai Habib) oli juutalainen ja Gamalielin, Sanhedrinin jäsenen ja pyhän apostoli Paavalin opettajan, toinen poika sekä käännynnäinen kristinuskoon. Hänen ruumiinsa haudattiin protomarttyyri Stefanoksen viereen Capergamelaan, noin 20 mailia Jerusalemista ja kirkko muistaa hänen ja pyhien Stefanoksen, Gamalielin ja Nicodemuksen ruumisten löytymistä vuonna 415 vuosittain 3. elokuuta. Hän kuoli 1. vuosisadalla.
Pesäpallon sopupeliskandaali
Pesäpalloilun musta torstai
Pesäpalloilun musta torstai -nimitystä käytetään päivämäärästä 13. elokuuta 1998, jolloin sopupeliskandaali tuli ilmi ja tapahtumasarjan keskeisimmät ottelut pelattiin. Kyseisenä päivänä MTV3 uutisoi Kymmenen uutisissa toimittaja Erkki Valtamäen tekemän jutun Seinäjoella 11. elokuuta pelatusta Seinäjoen Maila-Jussit – Kankaanpään Maila -ottelusta, jota toimittaja epäili niin sanotuksi sopupeliksi. Toimittaja epäili, että joukkueet olisivat sopineet pelin päättyväksi tasan. Jutun vakuudeksi Valtamäki oli haastatellut ottelussa 3-pesällä toiminutta aputuomaria, joka totesi pelin näyttäneen hieman oudolta.
Seurauksia
Osa tuomituista pelaajista lopetti uransa sopupelijupakkaan, mutta osa palasi takaisin kentille heille langetettujen kilpailukieltojen päätyttyä. Vuoden 1999 Itä–Länsi-ottelun kokoonpanot menivät miltei kokonaan uusiksi, kun monien huippupelaajien oli todettu sekaantuneen sopupeleihin.
Sopupeliskandaalin paljastanut toimittaja Erkki Valtamäki kertoi Ilkka-lehden haastattelussa vuonna 2018 saaneensa uhkaussoittoja tapauksen vuoksi. Eräs jutussa tuomittu oli yrittänyt estää Valtamäkeä todistamasta oikeudessa. Valtamäen mukaan sopupelijupakka oli johtanut muutamien hänen vanhojen ystävyyssuhteidensa katkeamiseen. Elokuussa 1998 Juvan Pallossa pelannut Sami Joukainen kertoi omasta osuudestaan sopupeliskandaalissa vuonna 2019 ilmestyneessä elämäkerrassaan.
Juri Skofzov
pienoiskuva|Juri Skofzov Juri Aleksandrovitš Skofzov (20. helmikuuta 1929 Moskova – 1998) oli venäläinen mäkihyppääjä, joka osallistui kahteen Keski-Euroopan mäkiviikko-kilpailuun. Hän osallistui myös hiihdon maailmanmestaruuskilpailuihin 1954.
Juoksurata
Aiheesta muualla
Atletismo
Windows XP Media Center Edition
Windows XP Media Center Edition (MCE), koodinimeltään Freestyle on x86-koneille tarkoitettu käyttöjärjestelmä, joka tekee tietokoneesta kotiteatterikäyttöön soveltuvan HTPC:n oloisen koneen. MCE perustuu melko suoraan Windows XP:hen, mutta siihen on lisätty muutamia avainominaisuuksia, kuten kaukosäädinkäyttöä helpottavat valikot ja yleisilme, joka ”integroi” MCE:n osaksi kotiteatteria.
Kaspar Olevianus
Elämä
Olevianus opiskeli aluksi oikeustiedettä Pariisissa, Orléansissa ja Bourgesissa, ja päätyi Ranskassa reformoidun opin kannalle. Oikeustieteen tohtorin tutkinnon suoritettuaan hän opiskeli teologiaa Genevessä ja Zürichissä Jean Calvinin, Theodore Bezan ja Pietro Vermiglin ohjauksessa. Vuonna 1559 hän alkoi julistaa kotikaupungissaan Trierissä kalvinistista uskonpuhdistusta, mutta sikäläinen arkkipiispa päätti hänen työnsä aseellisesti. Vuonna 1560 hän muutti Pfalzin vaaliruhtinas Fredrik III:n kutsusta Heidelbergiin. Hän väitteli teologian tohtoriksi Heidelbergin yliopistossa, ryhtyi dogmatiikan professoriksi ja siirtyi kirkolliseen palvelukseen pastoriksi ja kirkkoneuvokseksi vuonna 1562. Pfalzin johtavana reformoituna kirkonmiehenä hän organisoi paikallisseurakunnan, pani täytäntöön uuden reformoidun kirkkojärjestyksen, ja julkaisi yhdessä Zacharias Ursinuksen kanssa Heidelbergin katekismuksen. Olevianus suhtautui kuitenkin kriittisesti toimikunnan työn tuloksena syntyneeseen Heidelbergin katekismukseen, koska se oli hänen mielestään liikaa Philip Melanchthonin ja liian vähän Calvinin ajatuksiin suuntautunut.
Montferrier
pienoiskuva|vasen|Hiihtokeskuksen majoitustiloja kesällä Montferrierin kunnassa on vuonna 1968 perustettu Monts d'Olmesin hiihtokeskus.
ISO 3166-2:NL
Erityiskunnat
Näillä kunnilla on myös oma, yhteinen ISO 3166-2 -koodinsa, BQ.
Hirvijärvi (Pielavesi)
Maantiede
Hirvijärvi on suurelta osin kulttuurimaiseman reunustama. Metsolanniemi on metsäistä ja sen korkein kohta on yli 160 metriä merenpinnan yläpuolella. Järven itäpuolella sijaitsevan Hirvivuoren laki on lähes 220 metriä merenpinnan yläpuolella. Järven koillispuolella sijaitsee kaksi luonnonsuojelualuetta.
Sinopen taistelu
Sinopen taistelu oli Venäjän keisarikunnan ja Osmanien valtakunnan välinen meritaistelu, joka käytiin Krimin sodan alussa 30. marraskuuta 1853. Taistelussa Venäjän Mustanmeren laivasto tuhosi turkkilaisen laivasto-osaston pohjoisanatolialaisen Sinopen kaupungin satamaan. Iso-Britannia ja Ranska liittyivät sotaan Ottomaanien puolelle suurelta osin tämän taistelun seurauksena.
Taistelu
Nahimov hyökkäsi satamaan kahdessa jonossa ja sijoitti ankkuroi aluksensa niin, että turkkilaiset laivat olivat venäläislaivojen ja rannikkotykistön pattereiden välissä. Tällöin rannikkotykistö ei voinut ampua vaarantamatta omia laivojaan. Samalla venäläisten ohilaukauksetkin aiheuttivat vahinkoa viholliselle, sillä ne lensivät kaupunkiin tai tykistöpattereihin.
Albin Plank
Plank voitti kaudella 1959–1960 Keski-Euroopan mäkiviikon osakilpailun Bischofshofenissa.
Ralf Gothóni
Hän esiintyy vuosittain lukuisissa konserteissa sekä solistina että kapellimestarina johtaen pianon ääressä.
Tehtäviä, hankkeita ja luottamustoimia
Professorina Gothóni on toiminut Sibelius-Akatemiassa vuosina 1992–2007, Hampurissa Hochschule für Musikissa vuosina 1986–96 ja Berliinissä Hanns-Eisler-Hochschulessa vuosina 1996–2000. Vuonna 2000 hänet nimitettiin vierailevaksi professoriksi Lontoon Royal College of Musiciin, ja 2006 hän aloitti pianokamarimusiikin professorina Instituto da Camara, Reina Sofiassa, Madridissa. 2010–2011 hän toimi vierailevana professorina myös Detmoldin musiikkikorkeakoulussa sekä vuodesta 2012 lähtien myös Karlsruhen korkeakoulussa. Gothóni pitää mestarikursseja ympäri maailmaa, ja hän on kuulunut monena kesänä Chicagon Steans Institute for Young Artistsin opettajakuntaan. Viime vuosina Gothóni on myös kutsuttu merkittävien kilpailujen tuomaristoon (mm. New York, Minneapolis, Santander, Vevey, Stuttgart, Bolzano, Alaska, Quindao) sekä kansainvälisiin asiantuntijatehtäviin. Musiikkikilpailuja vastustavana hän on kuitenkin osallistunut niiden merkittävien pianokilpailujen tuomaristoon, joissa pianistit ovat päässeet näyttämään kokonaisvaltaisen muusikon taitojaan myös kamarimusiikin parissa.
Patrick Roy
Montreal Canadiens (1984–1995)
Canadiens hävisi 2. joulukuuta 1995 kotonaan Detroit Red Wingsille 1–11. Montrealin valmentaja Mario Tremblay antoi Patrick Royn seisoa maalilla yhdeksän takaiskumaalin ajan ennen kuin vihdoin päästi hänet vaihtoon toisessa erässä. Roylle kertyi ottelussa vain 17 torjuntaa. Nöyryytyksestä suuttunut Roy luisteli pois maaliltaan, rynni ohi Tremblayn ja ilmoitti vaihtopenkin takana istuneelle Canadiensin presidentille Ronald Coreylle, ettei enää koskaan pelaa Canadiensille.
Saavutukset NHL:ssä
Roy rikkoi uransa aikana monia ennätyksiä NHL:ssä. Merkittäviä ennätyksiä ovat esimerkiksi maalivahdin eniten pudotuspelivoittoja (151) ja eniten pelattuja pudotuspelejä (247). Hänellä on myös maalivahdeista toiseksi eniten voittoja (551) Martin Brodeurin jälkeen. Roy valittiin Hockey Hall of Fameen kesäkuussa 2006 ja liittyi siihen virallisesti saman vuoden marraskuussa.
Alli
Levinneisyys
Talveksi alli muuttaa etelämmäksi. Tärkein talvehtimisalue on Itämeri, jossa talvehtii noin 4,5 miljoonaa allia. Suomen Lapissa pesii noin 1 500 paria, mutta alleja havaitaan paljon enemmän, koska Pohjois-Venäjän allit levähtävät täällä muuttomatkoillaan, ja lauhoina talvina osa talvehtijoista jää Suomen etelärannikolle. Euroopan pesimäkannaksi arvioidaan 8 000–18 000 paria, Venäjän 350 000–500 000 paria. Maailman allipopulaation koko on 7,2–7,8 miljoonaa yksilöä.
Deadman (sarjakuvahahmo)
Taustaa
Neal Adamsin kirjoittaman tarinan lopussa Deadman näyttää löytävän totuuden murhansa takana ja Hookin lopullisen kohtalon. Hän tappoi Deadmanin osana vihkimystä sopimusmurhaajien yhteiskuntaan, joka sitten tappaa hänet hiljentääkseen hänet. Todellinen Hook on kuitenkin yksi monista yksikätisistä miehistä, jotka työskentelevät "The Scavengers" -nimisessä organisaatiossa. Tämä ryhmä varastaa edistynyttä teknologiaa voittoa tavoittelemalla. Taistelu Scavengersia vastaan ​​johti myös siihen, että Deadman sai joksikin aikaa keinotekoisen ruumiin Forever Peoplen vaikutuksen ansiosta. Tämä ryhmä oli vuokrannut huoneita Trixie Magruderilta, Deadmanin vanhalta sirkuskumppanilta.
Auguste Deter
Deter alkoi osoittaa sairauden merkkejä 50 vuotta täytettyään. Hän osoitti tavallista nuorempana merkkejä muistin, unen, kielen ja kirjoittamisen ongelmista, jotka viittasivat dementiaan. Deter syytti miestään epäasianmukaisesti pettämisestä ja kärsi muistin vioittumisesta sekä disorientoitumisesta jopa kotona ollessaan. Deter otettiin aviomiehensä toimittamana Frankfurtin Instituutioon mielisairaille ja epileptikoille 25. marraskuuta 1901. Siellä Deteriä tutki saksalainen psykiatri ja neuropatologi Alois Alzheimer, joka totesi hänellä ensin "preseniilin dementian". Deter esimerkiksi vastasi kysymykseen omasta nimestään oikein, mutta toisti oman nimensä kun hänelle esitettiin hänen miehensä nimeä koskenut kysymys. Deter kykeni tunnistamaan ja nimeämään muun muassa kynän, avaimen ja sikarin, mutta hän ei pystynyt nimeämään juuri näkemiään esineitä jälkikäteen. Kun häneltä kysyttiin, mitä hän söi, hän ilmoitti syövänsä pinaattia, vaikka oli todellisuudessa syömässä sianlihaa. Deter kärsi myös hallusinaatioista.
Naruhito
Japanin keisarina
Kruunajaispäivänä Japanissa armahdettiin 500 000 vähäisiin rikoksiin syyllistynyttä henkilöä keisarin kruunajaisten kunniaksi.
Ellen Namhila
Namhila joutui 12-vuotiaana kokemaan Etelä-Afrikan puolustusvoimien hyökkäyksen kotiseudullaan vuonna 1976, ja hän haavoittui luotien mennessä hänen jalkojensa ja käsiensä läpi. Hänet kuitenkin pelastettiin kotikylään. Myöhemmin hän pakeni Angolaan ja toimi sairaanhoitajana SWAPO:n sissileirillä. Lukion hän suoritti Gambiassa, ja kirjastotieteen opinnot Tampereen yliopistossa. Hän valmistui vuonna 1993, ja opinnäytteen nimi oli Rural development communication in Namibia: an Owambo case study. Hän myös väitteli tohtoriksi Tampereella vuonna 2015. Väitöskirjan otsikko oli Recordkeeping and missing "Native estate" records in Namibia: an investigation of colonial gaps in a post-colonial national archive.